CELEX: 62012CN0299
Language: sl
Date: 2012-06-18 00:00:00
Title: Zadeva C-299/12: Predlog za sprejetje predhodne odločbe, ki ga je vložilo Nejvyšší správní soud (Češka republika) 18. junija 2012 – GREEN – SWAN PHARMACEUTICALS CR, a.s. proti Státní zemědělská a potravinářská inspekce

8.9.2012   
            
            
               SL
            
            
               Uradni list Evropske unije
            
            
               C 273/6
            
         Predlog za sprejetje predhodne odločbe, ki ga je vložilo Nejvyšší správní soud (Češka republika) 18. junija 2012 – GREEN – SWAN PHARMACEUTICALS CR, a.s. proti Státní zemědělská a potravinářská inspekce
   (Zadeva C-299/12)
   2012/C 273/09
   Jezik postopka: češčina
   
      Predložitveno sodišče
   
   Nejvyšší správní soud
   
      Stranki v postopku v glavni stvari
   
   
      Tožeča stranka: GREEN – SWAN PHARMACEUTICALS CR, a.s.
   
      Tožena stranka: Státní zemědělská a potravinářská inspekce
   
      Vprašanja za predhodno odločanje
   
   
               1.
            
            
               Ali je zdravstvena trditev „Pripravek vsebuje tudi kalcij in vitamin D3, ki prispevata k zmanjšanju dejavnika tveganja za razvoj osteoporoze in zlome,“ trditev v zvezi z zmanjšanjem tveganja za bolezni v smislu člena 2(2), točka 6, Uredbe (ES) št. 1924/2006 (1) z dne 20. decembra 2006 o prehranskih in zdravstvenih trditvah na živilih, kakor je bila spremenjena z Uredbo Komisije (EU) št. 116/2010 (2) z dne 9. februarja 2010, čeprav iz nje ni izrecno razvidno, da uživanje tega pripravka znatno zmanjšuje dejavnik tveganja za razvoj navedene bolezni?
            
         
               2.
            
            
               Ali pojem blagovne znamke ali trgovskega imena v smislu člena 28(2) Uredbe (ES) št. 1924/2006 z dne 20. decembra 2006 o prehranskih in zdravstvenih trditvah na živilih, kakor je bila spremenjena z Uredbo Komisije (EU) št. 116/2010 z dne 9. februarja 2010, zajema tudi reklamna sporočila na embalaži izdelka?
            
         
               3.
            
            
               Ali je treba prehodne ukrepe iz člena 28(2) Uredbe (ES) št. 1924/2006 z dne 20. decembra 2006 o prehranskih in zdravstvenih trditvah na živilih, kakor je bila spremenjena z Uredbo Komisije (EU) št. 116/2010 z dne 9. februarja 2010, razlagati tako, da se nanašajo na (vsa) živila, ki so obstajala pred 1. januarjem 2005, ali tako, da se nanašajo na živila, ki so bila označena z znamko ali trgovskim imenom in so kot taka obstajala že pred tem datumom?
            
         
      (1)  Uredba (ES) št. 1924/2006 Evropskega Parlamenta in Sveta z dne 20. decembra 2006 o prehranskih in zdravstvenih trditvah na živilih, UL L 404, 30.12.2006, str. 9.
   
      (2)  Uredba Komisije (EU) št. 116/2010 z dne 9. februarja 2010 o spremembi Uredbe (ES) št. 1924/2006 Evropskega parlamenta in Sveta glede seznama prehranskih trditev, UL L 37, 10.2.2010, str. 16.